Diari Oficial de la Generalitat Valenciana


Sumari del DOGV 9395, del 01-08-2022 (2022/7294)

RESOLUCIÓ de 28 de juliol de 2022, del conseller de Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions per a l'exercici 2022, destinades al desenvolupament d'accions per a la formació no formal de qualificació i requalificació de la població activa vinculada prioritàriament a les qualificacions professionals en sectors estratègics i millora de les capacitats per a la transició ecològica en el marc del Pla de Recuperació, Transformació i Resiliència.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9395

Data del DOGV
:   01-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7294


Data del document
:   28-07-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 28 de juliol de 2022, del conseller de Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions per a l'exercici 2022, destinades al desenvolupament d'accions per a la formació no formal de qualificació i requalificació de la població activa vinculada prioritàriament a les qualificacions professionals en sectors estratègics i millora de les capacitats per a la transició ecològica en el marc del Pla de Recuperació, Transformació i Resiliència. [2022/7294]  
Després de la declaració per l'Organització Mundial de la Salut de la pandèmia internacional provocada per la COVID-19 el passat 11 de març de 2020 i la ràpida propagació d'aquesta malaltia, tant en l'àmbit nacional com internacional, els Estats membres de la Unió Europea van adoptar amb rapidesa mesures coordinades d'emergència per a protegir la salut de la ciutadania i evitar el col·lapse de l'economia.  
  
El Consell Europeu del 21 de juliol de 2020, conscient de la necessitat en aquest moment històric d'un esforç sense precedents i d'un plantejament innovador que impulsen la convergència, la resiliència i la transformació a la Unió Europea, va acordar un paquet de mesures de gran abast.  
Aquestes mesures conjuminen el marc financer pluriennal (MFP) per a 2021-2027, reforçat i la posada en marxa d'un Instrument Europeu de Recuperació («Next Generation EU»),  
L'instrument financer Next Generation EU, aprovat pel Consell Europeu el passat 21 de juliol de 2020, inclou, com a element central, un «Mecanisme de recuperació i resiliència» (MRR) la finalitat de la qual és donar suport a la inversió i les reformes en els Estats membres per a aconseguir una recuperació sostenible i resilient, al mateix temps que permetrà una sèrie de reformes basades en la justícia social tant a nivell nacional com en cogovernança amb les comunitats autònomes amb competències transferides.  
L'Acord del Consell de Ministres de 27 d'abril de 2021 va aprovar el Pla de recuperació, transformació i resiliència per a Espanya (d'ara en avant PRTR), de conformitat amb el que s'estableix per la Decisió d'Execució del Consell (Council Implementing Decision'CID) de 13 de juliol de 2021 i d'acord amb el Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de recuperació i resiliència.  
Els projectes que constitueixen aquest Pla permetran la realització de reformes estructurals els pròxims anys, mitjançant canvis normatius i inversions, i, per tant, permetran un canvi del model productiu per a la recuperació de l'economia després de la pandèmia causada per la COVID-19 i a més una transformació cap a una estructura més resilient que permeta que el nostre model sàpia enfrontar amb èxit altres possibles crisis o desafiaments en el futur.  
En el marc del Pla de recuperació, transformació i resiliència, s'incardina el Component 20 «Pla Estratègic d'Impuls de la Formació Professional», per a la formació de qualificació i requalificació de la població activa, vinculada a qualificacions professionals en sectors estratègics, atenció a les persones i zones en risc de despoblació. Aquestes accions estan previstes en la Inversió 1 del citat Component 20.  
  
Entre les inversions del Component 20 es troba la Inversió 1, denominada «Reskilling i Upskilling de la població activa lligat a qualificacions professionals», entre les línies d'actuació de les quals figura la número quatre, que atén la formació en competències emergents, de ràpida evolució i amb prospectiva en la generació d'ocupació. Així mateix, atén també la formació en aquells sectors que, a conseqüència de la previsible evolució de les condicions econòmiques i socials, generaran en el futur llocs de treball. Entre aquests estan la formació en la cura a les persones, en aspectes relacionats amb la transició verda, així com en els sectors estratègics recollits en el Pla de modernització.   
  
En el pressupost de despeses del Ministeri d'Educació i Formació Professional s'inclou una dotació econòmica específica per a atendre en el marc del Pla de recuperació, transformació i resiliència a la qualificació i requalificació (reskilling i upskilling) de la població activa (ocupats i aturats) en accions formatives vinculades a formació no formal amb referència en el Catàleg Nacional de Qualificacions Professionals, a desenvolupar per les comunitats autònomes, gestionant-se la distribució de fons a cadascuna d'aquestes, que per a la Comunitat Valenciana ascendeix a 8.042.431,73 euros, conforme a la Resolució de 23 de desembre de 2021, de la Secretaria General de Formació Professional, per la qual es publica l'Acord de la Conferència Sectorial del Sistema de Qualificacions i Formació Professional per a l'Ocupació, d'1 de desembre de 2021, en el qual s'aprova l'Acord pel qual s'aproven els criteris de repartiment i la distribució territorial dels crèdits gestionats per comunitats autònomes destinades al desenvolupament d'accions de Reskilling i Upskilling de la població activa en l'exercici pressupostari 2021, en el marc del Component 20 «Pla estratègic d'impuls de la Formació Professional», del Mecanisme de recuperació i resiliència (MRR), per a la formació de qualificació i requalificació de la població activa, vinculada a qualificacions professionals en sectors estratègics, atenció a les persones i zones en risc de despoblació  
  
Així mateix, en el seu camp d'intervenció 01 «Contribució al reciclatge professional i les millores de les capacitats per a la transició ecològica», té un pes assignat del 100% de coeficient de clima. Taula de seguiment per a l'acció pel clima i l'etiquetatge digital de proposta de decisió d'execució del Consell relativa a l'aprovació de l'avaluació del PRTR d'Espanya COM (2021) 322 final de data 16 de juny de 2021.  
  
Escau, per tant, en el marc del citat Pla de recuperació, transformació i resiliència, incentivar la formació a la ciutadania a través d'instruments de finançament que ajudaran les empreses, associacions, entitats empresarials i entitats sense ànim de lucre, a través de la formació del capital humà, a fer front als efectes econòmics i socials de la pandèmia provocats per la COVID-19, i afavorir, així mateix, les transicions ecològica i digital per a ser més sostenibles i resilients. D'aquesta manera, i alineats amb els objectius marcats en el Mecanisme de recuperació i resiliència i en el Pla de recuperació, aquesta línia d'ajudes té per objectiu específic subvencionar propostes d'accions formatives que s'ajusten a les necessitats més immediates de formació de capital humà dels diferents sectors productius.  
  
En compliment del que es disposa en el Pla de recuperació, fixat en el Reglament (UE) 2021/241, del Parlament Europeu i del Consell, de 12 de febrer de 2021, així com en la seua normativa de desplegament, en particular la Comunicació de la Comissió Guia tècnica sobre l'aplicació del principi de «no causar un perjudici significatiu», i tenint en compte el que es preveu en el Reglament relatiu al Mecanisme de recuperació i resiliència, així com en el requerit en la Decisió d'Execució del Consell relativa a l'aprovació de l'avaluació del pla de recuperació i resiliència d'Espanya, totes les actuacions finançades que es duran a terme en compliment de la present Resolució hauran de respectar el denominat principi de no causar un perjudici significatiu al medi ambient (principi DNSH per les seues sigles en anglés, «Do No Significant Harm»). Això inclou el compliment de les condicions específiques previstes en el Component 20, Inversió 1, en la qual s'emmarca.  
  
Per a això, aquesta Resolució té com a finalitat regular les bases i convocar subvencions per al finançament de tals projectes a la Comunitat Valenciana.  
Els serveis públics d'ocupació han de prestar una atenció prioritària a aquells col·lectius que hagen d'enfrontar especials dificultats d'accés al mercat de treball, facilitar l'adquisició d'accions formatives que atendran prioritàriament la formació de competències emergents, de ràpida evolució i amb prospectiva en la generació d'ocupació. Així mateix, atendran també la formació d'aquells sectors que, a conseqüència de la previsible evolució de les condicions econòmiques i socials, generaran en el futur llocs de treball. Aquests fons s'orientaran preferentment i sense exclusivitat, als sectors estratègics previstos en el Pla de Modernització de la Formació Professional.  
  
D'aquesta manera, aquesta Resolució contribueix al compliment de l'objectiu núm. 298 de la Decisió d'Execució del Consell relativa a l'aprovació de l'avaluació del pla de recuperació i resiliència d'Espanya (Council Implementing Decision - CID) de «Formació modular destinada al reciclatge i perfeccionament de les competències de persones ocupades i aturades», la descripció de meta de les quals i objectiu és: «Impartir formació modular digital per al reciclatge i el perfeccionament professional (amb la formació de 300.000 treballadors, com a mínim) i formació modular destinada a la readaptació professional i la millora de les capacitats de persones ocupades i aturades (amb la formació de 700.000 persones, com a mínim).»  
En l'àmbit de gestió de les polítiques actives d'ocupació correspon a LABORA Servei Valencià d'Ocupació i Formació desenvolupar aquesta inversió en els territoris de la Comunitat Valenciana.  
La línia de subvenció per al projecte d'accions de Reskilling i Upskilling de la població activa, en el marc del Component 20 «Pla Estratègic d'Impuls de la Formació Professional», del Mecanisme de recuperació i resiliència (MRR), té per objecte la formació de qualificació i requalificació de la població activa, vinculada a qualificacions professionals en sectors estratègics, cura de les persones i zones en risc de despoblació.  
Mitjançant la present Resolució es regulen les subvencions que permetran executar, en l'àmbit de gestió de LABORA Servei Valencià d'Ocupació i Formació, els fons corresponents a la línia d'inversió «Reskilling i Upskilling de la població activa lligat a qualificacions professionals», corresponents al Pla de recuperació, transformació i resiliència.  
Es recullen les activitats objecte de subvenció, així com el procediment de concessió de les ajudes. En aquest sentit, quan la resolució que estableix les bases reguladores per a la concessió de subvencions recull els aspectes que la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei general de subvencions. Així mateix, i atés que es tracta de finançament amb fons públics, es recullen les mesures de seguiment per al mesurament d'eficàcia d'aquestes.  
  
En particular, es preveu que la concessió i justificació de la subvenció es realitze a través del règim de mòduls, d'acord amb el que s'estableix en els articles 76 a 79 del Reglament de la Llei general de subvencions, aprovat pel Reial decret 887/2006, de 21 de juliol.  
  
En procedir els fons públics del Mecanisme de recuperació i resiliència Europeu, serà aplicable a aquestes bases reguladores, així com a la convocatòria que es publiquen en la seua aplicació, el Reial decret llei 36/2020, de 30 de desembre, pel qual s'aproven mesures urgents per a la modernització de l'Administració Pública i per a l'execució del Pla de recuperació, transformació i resiliència en totes les mesures que ajuden a agilitar i flexibilitzar la seua tramitació, així com la Llei 4/2021, de 2 d'agost, per a l'agilitació administrativa i la planificació, gestió i control dels fons procedents de l'instrument europeu de recuperació denominat «Next Generation EU», en l'àmbit de la Comunitat Valenciana.  
  
De conformitat amb el que es preveu en l'article 62 del Reial decret llei 36/2020, de 30 de desembre, pel qual s'aproven mesures urgents per a la modernització de l'administració pública i per a l'execució del Pla de recuperació, transformació i resiliència, el procediment de concessió d'aquestes subvencions es tramitarà en règim de concurrència no competitiva i s'iniciarà d'ofici mitjançant convocatòria pública.  
  
La present Resolució compleix amb els principis de bona regulació, de necessitat, eficàcia, proporcionalitat, seguretat jurídica, transparència, i eficiència previstos en l'article 129 de la Llei 39/2015, d'1 d'octubre, del procediment administratiu comú de les administracions públiques.  
Així, es compleix amb els principis de necessitat i eficàcia, en estar la iniciativa normativa justificada pels interessos que es persegueixen, establint les bases reguladores per a la concessió de les subvencions per a finançar el desenvolupament d'accions de Reskilling i Upskilling de la població activa.  
Així mateix, és conforme amb el principi de proporcionalitat en contindre la regulació imprescindible per a aconseguir l'objectiu de garantir els fins perseguits, imposant només les condicions que estableix la normativa europea i l'espanyola.  
Compleix el principi de seguretat jurídica, sent coherent amb el dret de la Unió Europea i la resta de l'ordenament jurídic, seguint els principis de claredat i de certitud, que facilite el seu coneixement i comprensió i, en conseqüència, l'actuació i presa de decisions de les empreses.  
  
D'altra banda, és coherent amb els principis d'eficiència, ja que assegura la màxima eficàcia dels seus postulats per a garantir que les ajudes arriben d'una manera àgil a totes les entitats beneficiàries, incorporant al seu si la pròpia convocatòria.  
Quant al principi de transparència, estableix uns criteris d'avaluació de les sol·licituds que són objectius, públics i coneguts prèviament, i garanteix una àmplia participació als seus potencials destinataris en la seua elaboració.  
L'instrument jurídic, segons el que s'ha fixat en l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, és una resolució de la persona titular de la conselleria competent en matèria d'ocupació i formació. En aquesta resolució es recullen els elements fonamentals compresos en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la Llei 38/2003, general de subvencions i el seu desplegament reglamentari en el Reial decret 887/2006, de 21 de juliol, els articles 76 a 79 del qual, habiliten l'ús del règim de mòduls de cara a la concessió i justificació de les ajudes.  
  
Conforme al que es disposa en l'article 25 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, a conseqüència de l'augment d'ingressos per import de 8.042.431,73 euros, s'ha remés a la Direcció General de Pressupostos l'expedient per a la generació de crèdit 31.004/2022 i la creació d'una línia genèrica denominada «Upskilling i reskilling de la població activa lligat a qualificacions professionals «, per aquest import, la qual cosa permet la tramitació de la present Resolució.  
  
La resolució preveu que les resolucions de concessió es dictaran per ordre de presentació de sol·licituds, una vegada realitzades les comprovacions de concurrència de l'actuació subvencionable i el compliment de la resta de requisits exigits, fins a l'esgotament del crèdit pressupostari assignat en la convocatòria.  
També s'ha tingut en compte el que s'estableix en el Reial decret llei 36/2020, de 30 de desembre, pel qual s'aproven mesures urgents per a la modernització de l'administració pública i per a l'execució del Pla de recuperació, transformació i resiliència o en l'Ordre HFP/1030/2021, de 29 de setembre, per la qual es configura el sistema de gestió del PRTR.   
D'acord amb el que es disposa en l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, en relació amb l'article 160.2 b) de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, i havent emés informe per l'Advocacia de la Generalitat, així com per la Intervenció Delegada en Labora de la Intervenció General, resolc:  
  
Primer. Bases reguladores.  
Aprovar les bases reguladores per les quals es regirà la concessió de subvencions, en règim de concurrència no competitiva, destinades al finançament d'accions de formació no formal de qualificació i requalificació de la població activa, vinculada a qualificacions professionals incloses en el Catàleg Nacional de Qualificacions Professionals, en sectors estratègics, en el marc de la Inversió 1 del Component 20 «Pla Estratègic d'Impuls de la Formació Professional», del Mecanisme de recuperació i resiliència (MRR), que s'incorporen com a annex I de la present Resolució.  
  
Segon. Convocatòria.  
Convocar les subvencions destinades al finançament, en règim de concurrència no competitiva, corresponents a l'exercici 2022 d'accions de formació no formal de qualificació i requalificació de la població activa, vinculada a qualificacions professionals incloses en el Catàleg Nacional de Qualificacions Professionals, en sectors estratègics, en el marc de la Inversió 1 del Component 20 «Pla Estratègic d'Impuls de la Formació Professional, del Mecanisme de recuperació i resiliència (MRR), que s'incorpora com a annex II a la present Resolució.  
  
  
Tercer. Finançament.  
La concessió de les subvencions per import de 8.042.431,73 euros queda condicionada a l'existència de crèdit adequat i suficient en el moment de la resolució de concessió, en el Pressupost de LABORA Servei Valencià d'Ocupació i Formació, conforme a la Resolució de 23 de desembre de 2021, de la Secretaria General de Formació Professional, per la qual es publica l'Acord de la Conferència Sectorial del Sistema de Qualificacions i Formació Professional per a l'Ocupació, d'1 de desembre de 2021, en la qual s'aprova l'Acord pel qual s'aproven els criteris de repartiment i la distribució territorial dels crèdits gestionats per comunitats autònomes destinades al desenvolupament d'accions de Reskilling i Upskilling de la població activa en l'exercici pressupostari 2021, en el marc del Component 20 «Pla estratègic d'impuls de la Formació Professional», del Mecanisme de recuperació i resiliència (MRR), per a la formació de qualificació i requalificació de la població activa, vinculada a qualificacions professionals en sectors estratègics, cura de les persones i zones en risc de despoblació amb càrrec a la corresponent línia de subvenció del capítol IV, del programa 322.91 «MRR Pla de recuperació, transformació i resiliència», consignat en el pressupost de despesa de LABORA Servei Valencià d'Ocupació i Formació per a l'exercici 2022, amb la distribució territorial estimativa següent:  
  
  
Alacant 2.535.714,44 €  
Castelló 1.562.272,61 €  
València 3.944.444,68 €  
  
  
  
Quart. Interpretació i mesures per al desenvolupament i aplicació de les bases.  
Es faculta la persona titular de la Direcció General de LABORA Servei Valencià d'Ocupació i Formació, per a adoptar totes les mesures que siguen necessàries per a la interpretació, aplicació i execució del que es disposa en aquesta Resolució.  
  
Cinqué. Efectes.  
Amb independència de la seua publicació en la Base de Dades Nacional de Subvencions, la present Resolució produirà els seus efectes a partir de l'endemà de la seua publicació en el Diari Oficial de la Generalitat Valenciana.  
Contra la present Resolució, que esgota la via administrativa, podrà interposar-se recurs potestatiu de reposició davant aquest mateix òrgan en el termini d'un mes a partir de l'endemà de la publicació de la present Resolució, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu davant el jutjat contenciós administratiu, de conformitat amb el que s'estableix en l'article 8 apartat 3, així com en l'article 46 apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime pertinent.  
  
  
València, 28 de juliol de 2022.- El conseller d'Economia Sostenible, Sectors Productius, Comerç i Treball: Rafael Climent González.  
  
ANNEX I  
Bases reguladores per les quals es regirà la concessió de subvencions destinades al desenvolupament d'accions per a la formació no formal de qualificació i requalificació de la població activa vinculada prioritàriament a les qualificacions professionals en sectors estratègics i millora de les capacitats per a la transició ecològica en el marc del pla de recuperació, transformació i resiliència  
  
Base primera. Objecte i àmbit d'aplicació.  
1. La present Resolució té per objecte establir les bases reguladores de les subvencions destinades a la formació no formal de qualificació i requalificació de la població activa, vinculada a qualificacions professionals incloses en el Catàleg Nacional de Qualificacions Professionals, en sectors estratègics, d'acord amb la dotació pressupostària assignada a aquest fi, inclosa en la Inversió 1 del Component 20 «Pla estratègic d'impuls de la Formació Professional» del Pla de recuperació, transformació i resiliència. Les ajudes que es financen conformement a aquesta resolució contribuiran al compliment dels objectius associats a aquesta, d'acord amb la normativa reguladora del mecanisme de recuperació i resiliència i del Pla de Recuperació a nivell europeu i nacional.  
  
2. L'àmbit territorial d'aplicació d'aquesta Resolució s'estén a la Comunitat Valenciana, corresponent la gestió de les subvencions a LABORA Servei Valencià d'Ocupació i Formació.  
  
Base segona. Actuacions subvencionables.  
1. Podran ser objecte de subvenció els projectes de formació que estiguen compostos per accions formatives que reunint els requisits previstos en la present normativa s'orienten als sectors prioritaris del pla de modernització de la formació professional, que són:  
- Nova tecnologia avançada de la informació   
- Màquina-eina automatitzada i robòtica   
- Equips aeronàutics  
- Equip de transport ferroviari modern  
- Vehicles basats en energia i equips nous  
- Maquinària agrícola  
- Nous materials  
- Biofarmàcia i productes mèdics avançats  
- Cadena de consum: fabricants i distribuïdors   
- Hostaleria i turisme  
- Serveis d'atenció a persones  
- Construcció i rehabilitació d'edificis que es troben alineats en el Pla de formació professional per a la reconstrucció econòmica i social de l'ocupabilitat.  
- Qualsevol altre sector d'interés degudament justificat.  
2.Totes les accions formatives que es programen, sense perjudici del seu caràcter no formal, hauran d'identificar en els seus continguts formatius la unitat o unitats de competència de les qualificacions professionals incloses en el Catàleg Nacional de Qualificacions Professionals en el qual es descriuen les realitzacions professionals per a les quals s'ofereix la formació.  
3. La formació podrà, així mateix, correspondre a àmbits transversals i que es consideren prioritaris en el marc del Pla de Modernització de la Formació Professional, entre els quals els relatius a la digitalització aplicada o a la sostenibilitat mediambiental.  
4. Totes les accions formatives programades disposaran d'un mínim de 30 hores i un màxim de 60 hores de formació. Aquestes accions podran impartir-se de manera presencial o no presencial:  
a) En el cas de formació presencial amb la finalitat de facilitar la impartició de les accions formatives, es podrà realitzar en la seua duració total o en part, mitjançant «aula virtual»; considerant-se en tot cas com a formació presencial, sempre que es proporcionen els mitjans necessaris a les persones participants que no disposen d'equips propis. Així mateix, la modalitat presencial també podrà dur-se a terme utilitzant un sistema d'impartició bimodal que permeta al docent impartir la formació de manera presencial a una part dels assistents, mentre que una altra la realitza de manera virtual; de tal manera que una part d'ells puguen estar en una aula i, simultàniament, una altra part dels assistents puga participar en la formació en ubicacions diferents, de forma compartida, mitjançant aula virtual.   
Es considera aula virtual a l'entorn d'aprenentatge on el tutor-formador i alumnat interactuen, de manera concurrent i en temps real, a través d'un sistema de comunicació telemàtic de caràcter síncron que permeta dur a terme un procés d'intercanvi de coneixements, a fi de possibilitar un aprenentatge de les persones que participen en l'aula.  
  
La impartició de la formació mitjançant aula virtual s'ha d'estructurar i organitzar de manera que es garantisca en tot moment que existisca connectivitat sincronitzada entre les persones formadores i l'alumnat participant, així com bidireccionalitat en les comunicacions.  
  
Quan la formació presencial es desenvolupe mitjançant aula virtual, aquesta haurà de comptar amb un registre de connexions generat per l'aplicació de l'aula virtual en què s'identifique, per a cada acció formativa desenvolupada a través d'aquest mitjà, les persones participants a l'aula, així com les seues dates i temps de connexió; d'igual forma ha de disposar d'un mecanisme que possibilite la connexió, durant el temps de celebració de l'aula, per part dels òrgans de control, a l'efecte de les actuacions de seguiment i control.   
b) En el cas de formació no presencial a l'efecte de garantir una correcta pista d'auditoria, les entitats hauran de comptar amb els mitjans telemàtics suficients per a acreditar l'assistència, dates i temps de connexió de cadascun dels participants, a l'efecte de les actuacions de seguiment i control. Les entitats hauran d'advertir a l'alumnat d'aquesta circumstància en les comunicacions d'inici de l'activitat formativa  
  
Per tant, les accions formatives hauran de realitzar-se a través d'una plataforma virtual d'aprenentatge que possibilite la interactivitat de l'alumnat, personal tutor i recursos utilitzats en diferent lloc i que assegure la gestió de continguts, un procés d'aprenentatge sistematitzat per a les persones participants, el seu seguiment continu i en temps real, així com l'avaluació de tot el procés. La impartició haurà de comptar amb una metodologia apropiada per a aquesta modalitat complementada amb assistència tutorial, i haurà de complir els requisits d'accessibilitat i disseny universal.   
El seguiment d'accions formatives impartides en formació no presencial es realitzarà a través de la plataforma de teleformació i per a això serà preceptiu proporcionar una direcció d'accés a la plataforma, així com les corresponents credencials (usuari/contrasenya), amb permís d'administrador, però sense possibilitat de modificar dades.  
En tot cas l'entitat haurà de conservar la informació recollida en la plataforma i permetre l'accés fins a la liquidació definitiva de l'expedient a l'efecte de comprovació, si és el cas.  
5. Les accions formatives en modalitat presencial hauran de programar-se en grups de 15 persones participants, no podent iniciar-se l'acció formativa amb un nombre inferior a 8 participants.  
Per a les accions formatives en modalitat no presencial hauran de programar-se en grups de 30 persones participants i no podrà iniciar-se l'acció formativa amb un nombre inferior a 15 participants.  
Sobre aquest nombre de persones participants establit per acció formativa, sempre que es dispose de les instal·lacions adequades, es podrà incorporar a l'inici de la formació fins a un 25% més de persones participants, per a poder cobrir les possibles baixes que es produïren. Aquestes persones participants addicionals no computaran a l'hora de calcular la quantia a sol·licitar i en el seu cas per al càlcul de l'import a concedir.   
6. Les persones destinatàries d'aquestes ajudes podran participar en diverses accions formatives, sempre que es tracte d'accions formatives diferents, fins i tot estant referides a la mateixa unitat de competència.   
7. Les accions d'acompanyament per a l'acreditació de les competències professionals adquirides per l'experiència laboral podran correspondre, entre altres, a les següents:  
1. Informació i difusió de les característiques del procediment.  
2. Assistència per a configuració del portafoli documental del candidat o de la candidata.  
3. Assistència per a la inscripció en el procediment.  
4. Assistència per a la preparació de les fases d'orientació i, si escau, d'avaluació.  
5. Altres accions que puguen contribuir, de manera individual o col·lectiva, a l'acreditació de competències professionals adquirides per l'experiència laboral.  
  
Base tercera. Entitats beneficiàries   
1. Podran acollir-se a les ajudes establides en aquesta Resolució les entitats beneficiàries següents:  
a) Empreses, a títol individual i que presenten projectes per a la formació dels seus treballadors a la Comunitat Valenciana, vinculats mitjançant una relació laboral que permeten l'actualització de les seues competències professionals o l'adquisició d'altres noves en el marc empresarial de què es tracte, així com la resta de població activa que ho sol·licite. També es podran incloure accions d'acompanyament per a l'acreditació de les competències professionals adquirides per l'experiència laboral. Les empreses podran ser de titularitat de persones físiques, societats anònimes, societats de responsabilitat limitada i altres formes jurídiques admeses en dret.   
b) Agrupacions d'empreses amb personalitat jurídica, consorcis, organismes i entitats sectorials que representen o agrupen empreses, que presenten projectes de formació destinats a la formació de treballadors de la Comunitat Valenciana d'empreses pertanyents o vinculades al beneficiari, que permeten l'actualització de les seues competències professionals o l'adquisició d'altres noves, per a un nombre conjunt no inferior a 20 treballadors de les diferents empreses, així com la resta de població activa que ho sol·licite. També es podran incloure accions d'acompanyament per a l'acreditació de les competències professionals adquirides per l'experiència laboral.  
  
c) Entitats sense ànim de lucre que presenten projectes de formació, i si escau d'acompanyament per a l'acreditació de les competències professionals adquirides per l'experiència laboral, per a població activa de la Comunitat Valenciana en cerca d'ocupació, així com per a col·lectius d'especial vulnerabilitat.  
A aquest efecte es consideraran col·lectius d'especial vulnerabilitat: persones aturades de llarga duració, treballadors de baixa qualificació considerant-se com a tals aquelles persones que no disposen d'un certificat de professionalitat o títol de graduat d'Educació Secundària, treballadors majors de 45 anys, treballadors menors de 30 anys, treballadors amb discapacitat i dones.  
No podran participar en aquests projectes persones ocupades que no pertanguen a col·lectius d'especial vulnerabilitat.  
d) Centres de formació privats o públics autoritzats per a impartir formació professional del sistema educatiu o de la formació professional per a l'ocupació. També es podran incloure accions d'acompanyament per a l'acreditació de les competències professionals adquirides per l'experiència laboral.  
2. Només podran subcontractar les entitats compreses en els apartats a), b) i c) conformement al que es disposa en la base onzena.  
  
  
Base quarta. Persones destinatàries  
1.Únicament podran participar les persones que no tinguen acreditada la unitat de competència a la qual es referencia l'acció formativa a impartir.  
2. En les accions formatives aprovades en els plans formatius d'empreses i agrupacions d'empreses podran participar els seus treballadors a la Comunitat Valenciana, vinculats mitjançant una relació laboral i la resta de població activa que ho sol·licite.   
3. En les accions formatives aprovades en els plans formatius de les entitats sense ànim de lucre i en els plans de les entitats de formació privades i públiques podran participar la població activa de la Comunitat Valenciana en cerca d'ocupació, en els termes establits en la base reguladora tercera.   
4. L'entitat determinarà el perfil de la població activa que participarà en cada acció formativa. En tot cas, l'entitat beneficiària serà la responsable de la selecció, així com de comprovar que les persones participants disposen dels requisits d'accés per a realitzar l'acció formativa en funció dels requeriments d'aquesta.  
5. LABORA Servei Valencià d'Ocupació i Formació col·laborarà, en el seu cas, en la cerca d'alumnat facilitant a l'entitat una relació de l'alumnat preseleccionat.  
  
Base cinquena. Obligacions de les entitats beneficiàries.  
1. la entitat beneficiària en el desenvolupament de les actuacions subvencionades haurà de:  
a) Assumir la totalitat de drets i obligacions inherents a tal condició, derivada de la Llei 38/2003, de 17 de novembre i del seu Reglament de desplegament, aprovat pel Reial decret 887/2006, de 21 de juliol.  
  
b) Complir l'estipulat en aquestes bases reguladores, en particular amb les condicions, requisits i obligacions.  
c) No incórrer en cap dels supòsits prevists en l'article 13 de la Llei 38/2003, de 17 de novembre.  
d) No tindre deutes per reintegrament d'ajudes o préstecs amb l'Administració, o estar subjecte a una ordre de recuperació pendent després d'una decisió prèvia de la Comissió Europea que haja declarat una ajuda il·legal i incompatible amb el mercat comú.  
e) En el cas de formació presencial i quan es tracte d'empreses o agrupacions empresarials, consorcis, organismes i entitats sectorials, tindre almenys un centre de treball a la Comunitat Valenciana i mantindre'l, almenys, durant el període de prestació de les activitats objecte de subvenció.  
f) Realitzar la integritat dels projectes presentats en els termes que figuren en la memòria d'aquest. En el cas de no poder realitzar el projecte per al qual es va concedir l'ajuda, comunicar la renúncia a l'expedient sol·licitat en el moment en què es produïsca la certesa de la no execució i, en tot cas, sempre en el termini màxim de tres mesos des de la resolució de concessió i procedir a la devolució voluntària conforme amb el que s'estableix en l'article 90 del Reglament de la Llei general de subvencions, aprovat pel Reial decret 887/2006, de 21 de juliol, i abonar els interessos de demora calculats d'acord amb el que s'estableix en l'article 38 de la Llei 38/2003, de 17 de novembre.  
  
g) Aportar la informació i documentació que es requerisca durant la fase d'instrucció del procediment, execució de la formació i justificació de la subvenció. Així com permetre als òrgans de control competents l'accés als registres de l'activitat formativa realitzada sobre la participació de l'alumnat i els controls d'avaluació del seu aprenentatge i registres d'activitat formativa realitzada.  
Així mateix, les entitats beneficiàries hauran de facilitar i corresponsabilitzar-se en el seguiment de la participació de les persones participants, de l'aprenentatge i la seua avaluació. En les accions presencials s'haurà de portar un control d'assistència diari segons el model que establisca LABORA Servei Valencià d'Ocupació i Formació.  
h) Garantir la gratuïtat de les accions formatives per a les persones participants de la formació subvencionada i no percebre cap quantitat d'aquestes.  
i) Haver realitzat o, si és el cas, garantit les devolucions de quantitats concedides i pagades en convocatòries anteriors i la devolució de les quals li haja sigut exigida mitjançant reclamació prèvia a la via executiva o mitjançant resolució de procedència de reintegrament, sempre que existisca resolució ferma, llevat que s'haguera produït la suspensió de l'acte, i acreditar no ser deutora per resolució ferma de procedència de reintegrament, tant en la data de concessió com en la de pagament.  
j) Comunicar a l'òrgan concedent competent l'obtenció d'altres subvencions, ajudes, ingressos o recursos que financen les activitats subvencionades, amb anterioritat a la justificació de l'aplicació donada als fons percebuts. Aquests ingressos seran incompatibles amb la subvenció destinada a la mateixa finalitat, per la qual cosa aquesta serà minorada en la quantitat ja percebuda  
k) Acreditar amb anterioritat a dictar-se la proposta de resolució de concessió de la subvenció i a realitzar-se el pagament d'aquesta, que es troba al corrent en el compliment de les seues obligacions tributàries i amb la Seguretat Social, sense perjudici del que es preveu en l'article 22.4 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre.  
l) L'entitat beneficiària haurà d'aplicar mesures per a evitar el frau, la corrupció i els conflictes d'interessos a l'hora d'aplicar les subvencions rebudes al finançament dels projectes i actuacions  
  
m) Remetre a l'òrgan competent una comunicació d'inici de la formació que desenvoluparà, incloent-hi qualsevol modificació posterior, i, si és el cas, la comunicació de finalització, conforme al contingut, terminis i procediment que a aquest efecte se l'informe.  
Aquesta comunicació, dirigida de manera fefaent al personal tècnic de formació assignat, es realitzarà amb una antelació mínima de cinc dies a la data d'inici de cada curs, amb indicació de l'horari, lloc d'impartició, nombre de participants que comença i la relació nominal del professorat o personal tutor.   
La falta de comunicació en els terminis establits implicarà que la corresponent acció formativa es considere no realitzada a l'efecte de la justificació de la subvenció, llevat que la no comunicació dins del termini siga deguda a causes imprevistes, degudament justificades i comunicades en el moment en què es produïsquen.  
n) Informar els participants de l'abast de la formació i sol·licitar-los una declaració responsable de no tindre acreditada la corresponent unitat de competència.  
o) Portar una comptabilitat separada o codi comptable adequat, respecte de totes les transaccions relacionades amb l'activitat subvencionada i disposar d'un sistema informatitzat de registre i emmagatzematge de dades comptables.  
p) Disposar les exigències tecnicopedagògiques, d'instal·lacions, equipament i mitjans humans adequats per a l'execució de les accions formatives objecte de la subvenció.  
q) Sotmetre's a les actuacions de comprovació a efectuar per LABORA - Servei Valencià d'Ocupació i Formació, a les de control financer que corresponguen, si escau a la Intervenció General de la Generalitat Valenciana i el Tribunal de Comptes de la Generalitat Valenciana, i la Inspecció de Treball i Seguretat Social, a les de control financer que corresponguen, si escau, a la Intervenció General de l'Administració General de l'Estat i a les previstes en la legislació del Tribunal de Comptes, així com a les quals puguen efectuar la Comissió i el Tribunal de Comptes Europeu, així com l'Oficina Europea de Lluita contra el Frau, l'Oficina Nacional d'Auditoria i, quan siga procedent, la Fiscalia Europea als efectes de les quals aportaran tota la informació que els siga requerida d'acord amb el que es preveu en els articles 45 i 46 de la LGS.   
r) Mentre aquestes ajudes són finançades a través del Mecanisme de recuperació i resiliència, a l'efecte de complir les actuacions de comprovació i de conformitat amb el que es preveu en l'article 22.2.f) del Reglament (UE) 2021/241, del Parlament Europeu i del Consell, de 12 de febrer de 2021 i l'article 132 del Reglament (UE, Euratom) 2018/1046, del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió, les entitats beneficiàries com a perceptores finals dels fons del Mecanisme de recuperació i resiliència, hauran de conservar els documents justificatius, les dades estadístiques i altra documentació concernent al finançament, així com els registres i documents, en format electrònic i per un període de cinc anys des que s'abonara el saldo de l'operació financera, o per un període de tres anys, quan l'import de la subvenció siga inferior a 60.000 euros.  
s) Recaptar de les persones participants de l'actuació, les dades necessàries per al seguiment del compliment de les fites i objectius, conforme als indicadors previstos en la normativa del Mecanisme de recuperació i resiliència.  
t) Acceptar la seua inclusió en la llista d'entitats beneficiàries que es publicarà d'acord amb el que es preveu en l'article 18.1 de la Llei 38/2003, de 17 de novembre, general de subvencions.  
o) Subscriure en relació amb les persones participants tant aturades com ocupades, una pòlissa d'assegurança d'accidents i responsabilitat civil de les persones participants, en els termes previstos en l'article 6 del Reial decret 694/2017, de 3 de juliol, amb caràcter previ a l'inici de l'acció formativa, que s'ajustarà tant al període de duració de l'acció formativa, com al seu horari diari, i haurà de cobrir les despeses d'accident in itinere, els riscos derivats de les visites de les persones participants a empreses o altres establiments que s'organitzen en suport al desenvolupament de les accions formatives.  
  
a) L'assegurança haurà de cobrir, segons siga el cas, tot el període formatiu.   
b) Aquesta pòlissa haurà de cobrir els danys que per raó de l'execució de la formació es produïsquen pels participants i queda LABORA-Servei Valencià d'Ocupació i Formació exonerat de qualsevol responsabilitat sobre aquest tema. A aquest efecte la pòlissa d'assegurament de la responsabilitat civil davant de tercers es considerarà com a despesa relativa a l'execució de l'acció formativa.  
c) Es podrà optar per subscriure una pòlissa d'assegurances col·lectiva, amb les indicacions ja exposades, que cobrisca totes les persones participants del projecte aprovat.  
d) En cap cas, les persones participants podran iniciar una acció formativa sense que s'haja subscrit la pòlissa d'assegurança d'accidents que haurà de contindre com a mínim les cobertures següents:  
1a Defunció per accident.  
2n Invalidesa absoluta i permanent per accident.  
3r Invalidesa permanent parcial per accident, que serà la que corresponga segons barem.  
4t Assistència sanitària per accident amb cobertura equivalent a la de l'assegurança escolar.  
v) Complir la normativa sobre integració laboral de persones amb discapacitat o, en el seu cas, l'exempció d'aquesta obligació, d'acord amb el que s'estableix en el Decret 279/2004, de 17 de desembre, del Consell de la Generalitat.  
w) Comunicar i certificar, en la forma i amb la periodicitat que s'indique l'evolució periòdica de les dades que permeten el compliment de les fites i objectius corresponents fixats en el Pla de recuperació, transformació i resiliència.  
x) Complir la normativa de protecció de dades de caràcter personal, adoptant i implementant les mesures de seguretat previstes per la normativa vigent en matèria de protecció de dades. Les entitats establiran les mesures organitzatives i tècniques necessàries per a garantir la seguretat de les dades a les quals accedisca a conseqüència de les actuacions que són objecte d'aquesta Resolució. Especialment, adoptaran les mesures adequades per a evitar l'alteració, pèrdua, tractament o accés no autoritzat a les dades esmentades.  
y) En tota la informació o publicitat que s'efectue de l'activitat o objecte de la subvenció s'utilitzarà llenguatge inclusiu  
z) Sotmetre's als procediments de gestió i control que s'establisquen per al Mecanisme de recuperació i resiliència i altra normativa de la Unió Europea aplicable a la gestió, seguiment i control que s'establisca per al Pla de recuperació, transformació i resiliència, així com les específiques relatives a la informació i publicitat, verificació i altres imposades per la normativa de la Unió Europea, l'aplicació de la qual serà d'obligat compliment.  
2. En cas de subcontractació les entitats subcontractades hauran de complir les mateixes obligacions establides per a les entitats beneficiàries.  
  
Base sisena. Compromís de no causar mal significatiu al medi ambient.  
1. Les entitats beneficiàries de les subvencions regulades en la present Resolució hauran de garantir el ple compliment del principi de «no causar perjudici significatiu» (principi «do not significant harm - DNSH») i l'etiquetatge digital, d'acord amb el que es preveu en el Pla de recuperació, transformació i resiliència, en la Decisió d'Execució del Consell relativa a l'aprovació de l'avaluació del pla de recuperació i resiliència d'Espanya (Council Implementing Decision - CID) i en el Reglament (UE) núm. 2021/241 del Parlament Europeu i del Consell, de 12 de febrer de 2021, així com en la seua normativa de desplegament, en totes les fases del disseny i execució dels projectes i de manera individual per a cada actuació.  
2. Les sol·licituds hauran d'acompanyar-se d'una declaració responsable d'adequació al principi de «no causar perjudici significatiu» (principi «do not significant harm - DNSH») en el sentit establit en l'apartat 6) de l'article 2 del Reglament (UE) 2021/241, del Parlament europeu i del Consell de 12 de febrer de 2021.  
3. Les declaracions responsables del principi de «no causar perjudici significatiu» (principi «do not significant harm - DNSH») que es realitzen han d'atendre obligatòriament la Comunicació de la Comissió Europea, «Guia tècnica sobre l'aplicació del principi de «no causar un perjudici significatiu» en virtut del Reglament relatiu al Mecanisme de recuperació i resiliència» (2021/C 58/01), segons el model normalitzat disponible en la web de LABORA.  
4. En tot cas les entitats beneficiàries preveuran mecanismes de verificació del compliment del principi de «no causar perjudici significatiu» (principi «do not significant harm - DNSH») i mesures correctores per a assegurar la seua implementació, del qual deixaran constància en la memòria justificativa de la subvenció.  
  
Base setena. Obligacions de comunicació i publicitat.  
Les entitats beneficiàries hauran de donar visibilitat a l'origen dels fons rebuts, de tal manera que en la documentació i mitjans de difusió de les seues accions hauran de fer constar «finançat per la Unió Europea'Next Generation EU», per a aquelles actuacions finançades amb les subvencions regulades en aquesta Ordre. Aquesta visibilitat es farà, en particular, quan promoguen les accions i els seus resultats, facilitant informació coherent, efectiva i proporcionada dirigida a múltiples destinataris, inclosos els mitjans de comunicació i el públic. Hauran de complir també les obligacions de publicitat imposades per la normativa nacional i de la Unió Europea que siga aplicable.  
  
Hauran d'incorporar, a més dels logos i emblemes de la Generalitat, l'emblema i la referència als fons que financen l'actuació i que apareixen en l'annex IV i model normalitzat disponible en LABORA de la present Resolució tant en el material, cartelleria, fullets, pàgina web, com en qualsevol altre mitjà de difusió que s'utilitze.  
  
Base octava. Obligacions en matèria de transparència  
Complir les obligacions de transparència i en matèria de publicitat activa, de conformitat amb el que es disposa en l'article 3 de la Llei 19/2013, de 9 de desembre, de transparència, accés a la informació pública i bon govern, i en la normativa pròpia de la Comunitat Valenciana en aquesta matèria, sense perjudici de les obligacions establides en l'article 14 de la Llei general de subvencions i altra legislació aplicable.  
  
La difusió de la informació es realitzarà a través de la pàgina web de l'entitat beneficiària o bé a través de la plataforma TEP-Transparència Entitats Privades- de la GVAOberta.  
  
Base novena. Obligacions en matèria de protecció de dades.   
1. En compliment del que s'estableix en el Reglament general de protecció de dades (UE) 2016/679 del Parlament Europeu i del Consell, de 27 d'abril de 2016, i la Llei orgànica 3/2018, de 5 de desembre, de protecció de dades personals i garantia dels drets digitals, LABORA Servei Valencià d'Ocupació i Formació tindrà la condició de responsable del tractament de les dades personals dels destinataris i de les persones involucrades en les accions formatives regulades en la present Resolució, per a la sol·licitud, gestió, finançament, control, seguiment i avaluació d'aquestes.   
En la mesura en què les dades personals esmentades en l'apartat anterior són necessàries per a gestionar la sol·licitud, gestió, control, finançament, seguiment i avaluació de les accions formatives i de les corresponents subvencions, la informació pertinent s'incorporarà a la documentació o formularis en virtut dels quals es recapten les dades personals en qüestió, conforme a l'article 6.1 e) del Reglament general de protecció de dades (UE) 2016/679, del Parlament Europeu i del Consell, de 27 d'abril de 2016.  
Les entitats beneficiàries seran les encarregades de la recollida de les dades dels participants en les accions formatives per al seu tractament.  
2. Les entitats i persones beneficiàries tindran els drets d'accés, rectificació i supressió de dades a què fan referència els articles 12 a 18 de la Llei orgànica 3/2018, de 5 de desembre, de protecció de dades personals i garantia dels drets digitals. Les sol·licituds per a l'exercici d'aquests drets hauran de cursar-se a la Subdirecció General de Planificació i Gestió de la Formació Professional, que donarà trasllat d'aquestes a la Secretaria General de Formació Professional, com a responsable del tractament de dades, a l'efecte de la formalització de l'exercici efectiu d'aquests drets.  
3. LABORA Servei Valencià d'Ocupació i Formació, d'acord amb les seues competències, en l'exercici d'actuacions de concessió de subvencions i el seu seguiment, control i comprovació posterior, no necessitarà consentiment exprés per a accedir a dades de caràcter personal de les persones destinatàries de les accions, respectant sempre el principi de proporcionalitat, limitant-se a aquelles dades que siguen necessàries en cada tràmit. Això sempre respectant els drets de les persones conforme al que es disposa en la Llei orgànica 3/2018, de 5 de desembre, de protecció de dades personals i garantia dels drets digitals.  
  
  
Base desena. Sol·licitud de la subvenció.  
1. Les sol·licituds es presentaran telemàticament en model normalitzat, juntament amb la documentació específica.  
Per a realitzar la presentació telemàtica de les sol·licituds, s'accedirà a la Seu Electrònica de la Generalitat (https://sede.gva.es), des d'on podrà accedir al tràmit presentació de sol·licituds a ajudes de LABORA Servei Valencià d'Ocupació i Formació, o de la pàgina web www.labora.gva.es a través de l'enllaç «sol·licitud telemàtica». Per a això, la persona sol·licitant haurà de disposar de signatura electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), tots dos admesos per la seu electrònica de la Generalitat (https://sede.gva.es).   
  
En el cas de presentar un certificat digital de persona física i que s'actue en representació d'una persona jurídica, haurà d'estar inscrita prèviament en el registre de representants de caràcter voluntari davant la Generalitat Valenciana per a la realització de tràmits per via telemàtica. Aquest registre es troba en la pàgina web de l'Agència Valenciana de Tecnologia i Certificació Electrònica de la Comunitat Valenciana (ACCV).   
Si la tramitació electrònica de la subvenció és realitzada per persones diferents a la representant de l'entitat, aquesta última haurà d'inscriure-les en el registre de representants de l'Agència de Certificació de la Comunitat Valenciana (ACCV).  
2. La presentació de la sol·licitud permetrà l'accés, amb el mateix certificat, a la Seu Electrònica de la Generalitat, on es podran consultar els documents presentats i l'estat de tramitació de l'expedient. Així mateix, comportarà l'acceptació per a rebre totes les comunicacions i notificacions que es realitzen al llarg de la tramitació de l'expedient a través de la Seu Electrònica de la Generalitat.  
3. En la sol·licitud de subvenció s'indicarà l'ordre de prioritat que l'empresa o entitat sol·licitant atorgue a cadascuna de les accions formatives que componen el projecte de formació, que s'aplicarà en el cas que no puga ser concedida la totalitat de la subvenció sol·licitada.   
  
4. La presentació de la sol·licitud suposa l'acceptació incondicional de les presents bases reguladores i de les condicions, requisits i obligacions que regulen aquestes.   
  
Base onzena. Subcontractació  
1. Les empreses, agrupacions d'empreses i entitats sense ànim de lucre podran subcontractar i canalitzar els seus projectes formatius a través d'entitats de formació degudament acreditades i/o inscrites en el registre d'entitats de formació corresponent.   
2. Es podrà subcontractar el projecte de formació amb una o diverses entitats sempre que no se supere el 100% de l'import subvencionat; no obstant això, les entitats subcontractades no podran al seu torn tornar a subcontractar la impartició de les accions formatives. Exclusivament s'imputaran a aquest concepte les despeses de subcontractació que s'ajusten al que s'estableix en l'article 29 de la Llei 38/2003, de 17 de novembre, general de subvencions. No podrà realitzar-se la subcontractació amb persones o entitats en què concórrega alguna de les circumstàncies consignades en l'article 29.7 de la Llei 38/2003.  
3. Quan la quantia del contracte supere la dels contractes menors establida en l'article 118 de la Llei 9/2017, de 8 de novembre, de contractes del sector públic, l'empresa o entitat beneficiària estarà obligada a sol·licitar com a mínim tres ofertes, llevat que per les especials característiques no existisca en el mercat suficient nombre d'entitats que presten el servei. L'elecció entre les ofertes presentades es realitzarà conforme als criteris d'eficiència i economia i caldrà justificar expressament en una memòria l'elecció quan no recaiga en la proposta econòmica més avantatjosa.   
4. En el supòsit d'entitats subjectes a la Llei 9/2017, de 8 de novembre, de contractes del sector públic, hauran de complir el que es disposa en aquesta sobre adjudicació de contractes públics.   
5. L'entitat sol·licitant haurà de presentar el contracte per a autorització amb caràcter previ a la resolució de concessió, i en aquest cas l'autorització s'entendrà concedida si en aquesta resolució és declarada entitat beneficiària.  
En el cas que no siga possible presentar-lo juntament amb la sol·licitud de subvenció, el beneficiari sol·licitarà l'autorització prèvia a la direcció territorial competent en matèria de formació professional per a l'ocupació abans d'iniciar la impartició de la formació subcontractada. Aquest òrgan resoldrà sobre aquesta en el termini de deu dies hàbils i en el cas que no resolga en aquell termini, la sol·licitud s'entendrà desestimada.  
6. En el contracte o conveni subscrit per a acordar la subcontractació, haurà d'acreditar-se que es recullen les garanties necessàries per al tractament de dades de caràcter personal i caldrà incloure les clàusules necessàries per al seu compliment, conforme al que es disposa en la Llei orgànica 3/2018, de 5 de desembre, de protecció de dades personals i garantia dels drets digitals.  
7. En cas que l'entitat beneficiària de l'ajuda subcontracte part o la totalitat de l'activitat objecte d'aquesta subvenció, haurà de preveure els mecanismes per a assegurar que els subcontractistes complisquen el principi de «no causar un perjudici significatiu al medi ambient», així com el que es preveu en l'article 8 de l'anteriorment citada Ordre NEV 7264/2021, de 29 de setembre  
8. Les entitats subcontractades hauran de complir les mateixes obligacions establides per a les entitats beneficiàries en la base reguladora cinquena de la present Resolució.  
  
Base dotzena. Documentació que ha d'acompanyar la sol·licitud  
  
1. La sol·licitud s'acompanyarà de la documentació següent, que haurà d'annexar-se per mitjans telemàtics, sense perjudici que puga requerir-se en determinades circumstàncies l'exhibició dels documents originals per al seu acarament:  
a) Autorització expressa a LABORA Servei Valencià d'Ocupació i Formació perquè comprove les dades d'identitat de la persona sol·licitant o, en cas de tractar-se d'una persona jurídica, del seu representant, de conformitat amb el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana. No obstant això, si de la comprovació efectuada resultara alguna discordança amb les dades facilitades per la mateixa persona interessada, l'òrgan instructor estarà facultat per a realitzar les actuacions procedents per a aclarir-la. Si no es presta el consentiment per a aquesta comprovació, s'haurà d'aportar còpia del document nacional d'identitat.  
b) Memòria descriptiva del projecte formatiu, signada electrònicament, que s'ajustarà al model establit en l'annex III i que contindrà, en tot cas, els elements següents:  
- Projecte formatiu amb indicació per a cada acció formativa de la unitat de competència referencia en el Catàleg Nacional de Qualificacions Professionals, la denominació de l'acció formativa, hores presencials, hores no presencials, nombre de participants, lloc d'impartició, ordre de prioritat de les accions formatives i total import sol·licitat.  
   
A aquest efecte de determinar la unitat de competència referenciada poden consultar-se les qualificacions professionals vigents per a cada família professional i sector en la pàgina web de l'Institut Nacional de les Qualificacions Professionals.  
- Pressupost desglossat per a la realització dels projectes formatius, d'acord amb els mòduls econòmics previstos en la base reguladora setzena.  
- Nombre de persones treballadores beneficiàries de la formació en cadascun dels cursos o accions formatives.  
c) Certificació i/o declaració responsable de no estar incurs en les prohibicions per a obtindre la condició de beneficiari o entitat col·laboradora establides els apartats 2 i 3 de l'article 13 de la Llei 38/2003, de 17 de novembre, general de subvencions.  
d) Declaració responsable del compliment de la normativa sobre integració laboral de persones amb discapacitat o, si escau, l'exempció d'aquesta obligació, segons el que s'estableix en el Decret 279/2004, de 17 de desembre, del Consell.  
e) Document d'acceptació de la cessió de dades entre les administracions públiques implicades per a donar compliment al que es preveu en la normativa europea que és aplicable i de conformitat amb la Llei orgànica 3/2018, de 5 de desembre, de protecció de dades personals i garantia dels drets digitals (article 8.1.d) Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència, segons model normalitzat disponible en la web de LABORA.  
f) Model de declaració responsable relativa al compromís de compliment dels principis transversals establits en el PRTR i que pogueren afectar l'àmbit objectiu de gestió [article 8.1.e) Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència, segons el model normalitzat disponible en la web de LABORA.  
g) Declaració responsable del compliment de no haver rebut respecte a la inversió que se subvenciona ajudes d'altres programes i instruments de la Unió que cobrisquen el mateix cost.  
h) Document acreditatiu de l'últim abonament de l'Impost d'Activitats Econòmiques (IAE) o declaració responsable de la seua exempció o no subjecció, amb indicació de l'epígraf o epígrafs en els quals estiga donat d'alta.  
i) D'acord amb el que es preveu en l'article 22.4 del RLGS, la presentació de la sol·licitud de subvenció comportarà l'autorització de l'entitat sol·licitant perquè l'òrgan concedent obtinga de manera directa l'acreditació de les circumstàncies previstes en els articles 18 i 19 del citat reglament a través de certificats telemàtics, i en aquest cas l'entitat sol·licitant no haurà d'aportar la corresponent certificació.  
  
No obstant això, l'entitat sol·licitant podrà denegar expressament el consentiment i haurà d'aportar llavors les certificacions que a continuació es relacionen, i que tindran un període de validesa de sis mesos a comptar des de la data de la seua expedició d'acord amb el que s'estableix en l'article 23.3 del citat reglament:  
- De l'Agència Estatal d'Administració Tributària, el certificat que acredite que es troba al corrent en les seues obligacions tributàries.  
  
- De la Tresoreria General de la Seguretat Social ,el certificat acreditatiu que es troba al corrent en el compliment de les seues obligacions.  
  
- De les direccions territorials de la conselleria competent en matèria d'hisenda, el certificat acreditatiu de no tindre deutes de naturalesa tributària amb la Generalitat.  
j) Dades de domiciliació bancària segons el model normalitzat i document acreditatiu de la titularitat del compte bancari.  
2. Les entitats interessades no estaran obligades a aportar documents que hagen sigut elaborats per qualsevol Administració, amb independència que la presentació dels citats documents tinga caràcter preceptiu o facultatiu en el procediment de què es tracte, sempre que l'interessat haja expressat el seu consentiment al fet que siguen consultats o recaptats aquests documents. Es presumirà que la consulta o obtenció és autoritzada pels interessats, llevat que conste la seua oposició expressa o la llei especial aplicable requerisca consentiment exprés.  
  
En absència d'oposició de l'interessat, les administracions publiques hauran de recaptar els documents electrònicament a través de les seues xarxes corporatives o mitjançant consulta a les plataformes d'intermediació de dades o altres sistemes electrònics habilitats a aquest efecte.  
3. Les entitats interessades es responsabilitzaran de la veracitat dels documents aportats, segons el que s'estableix en l'article 28.7 de la citada Llei 39/2015.  
4. Els documents que acrediten la realitat de les dades recollides en la declaració responsable del sol·licitant podran ser requerides, conforme al que s'estableix en l'article 23 de la Llei 38/2003, de 17 de novembre, article 68.1 de la LPACAP.  
5. Si la documentació aportada no reunira els requisits exigits, es requerirà l'interessat perquè, en el termini de 10 dies hàbils comptats des del següent de la recepció del requeriment, esmene la falta o acompanye els documents preceptius, amb advertiment que, si no ho fera, se li tindrà per desistit de la seua sol·licitud amb resolució prèvia, d'acord amb el que s'estableix en l'article 68 de la Llei 39/2015, d'1 d'octubre i en l'article 23.5 de la Llei 38/2003, de 17 de novembre.  
  
6. LABORA Servei Valencià d'Ocupació i Formació, podrà requerir en tot moment la documentació original o informació complementària que es considere necessària per a acreditar millor l'exacte compliment de les condicions exigides en aquesta resolució.  
7. La comprovació de les sol·licituds per a acreditar que compleix els requisits exigits en la convocatòria i en les bases reguladores, es realitzarà a la vista de la informació continguda en el projecte i de la documentació que l'entitat present per a acreditar aquesta informació.  
  
  
Base tretzena. Instrucció del procediment   
1. De conformitat amb el que es preveu en l'article 62 del Reial decret llei 36/2020, de 30 de desembre, pel qual s'aproven mesures urgents per a la modernització de l'administració pública i per a l'execució del Pla de recuperació, transformació i resiliència, el procediment de concessió d'aquestes subvencions es tramitarà en règim de concurrència no competitiva, per al qual es tindrà en compte el moment en què s'haja completat la presentació de la sol·licitud (comprensiva de l'imprés de sol·licitud i de la restant documentació exigida en la convocatòria) en la seu electrònica de la Generalitat Valenciana. En el cas que diferents expedients tingueren la mateixa data i no resultara possible prioritzar-los per hora de presentació, es prioritzarà la sol·licitud de subvenció en funció de la data de sol·licitud més antiga i, si d'aquesta manera tampoc es resolguera l'empat, en funció del número d'expedient més baix.   
2. La instrucció del procediment correspondrà a les direccions territorials de Labora amb competència en matèria de formació per a l'ocupació.  
3. El procediment de concessió s'iniciarà d'ofici amb la publicació en el DOGV de la convocatòria que forma part de la present Resolució, i serà aplicable el règim jurídic establit en aquesta, d'acord amb l'article 23.2 de la LGS.   
4. Les direccions territorials de LABORA realitzaran totes les actuacions que estimen necessàries per a la determinació, coneixement, comprovació de les dades, la concurrència de l'actuació subvencionable i del compliment de la resta de requisits exigits en virtut dels quals ha de formular-se la proposta de resolució a més de l'avaluació de les sol·licituds presentades en virtut de les quals les persones titulars de les corresponents direccions territorials hagen de formular la proposta de resolució.   
5. En el cas que els documents exigits que han d'acompanyar la sol·licitud de concessió d'ajudes estigueren en poder de qualsevol òrgan de l'administració actuant el sol·licitant podrà acollir-se, d'acord amb el que s'estableix en la legislació de procediment comú, al dret de no presentar documents no exigits per les normes aplicables al procediment o que ja es troben en poder de la Generalitat, sempre que se'n faça constar la data, l'òrgan o dependència al qual van ser dirigits, la identificació del procediment en què obren i que no hagen transcorregut més de cinc anys des de la finalització del procediment a què corresponguen. En aquest supòsit s'ha d'autoritzar expressament a Labora a recaptar aquesta documentació en el seu nom.  
  
6. En els expedients de despeses vinculades a la convocatòria s'inclourà l'emplenament pel personal que intervé en el procediment de concessió de la Declaració d'Absència de Conflicte d'Interessos (DACI), de l'Ordre HFP/1030/2021, en línia amb la prevenció del frau, conforme al model disponible en la web de LABORA  
  
Base catorzena. Resolució de concessió  
1. La competència per a resoldre sobre les sol·licituds formulades correspon a la direcció general competent en matèria de formació professional per a l'ocupació per delegació de la Direcció General de LABORA Servei Valencià d'Ocupació i Formació.  
2. El termini màxim per a resoldre i notificar la resolució escaient serà de sis mesos a comptar des de l'endemà de la data de presentació de la sol·licitud. Transcorregut aquest termini sense que s'haguera notificat resolució expressa, les persones interessades podran entendre desestimades les seues sol·licituds per silenci administratiu. Això, sense perjudici que subsistisca l'obligació legal de l'Administració de resoldre expressament sobre la petició formulada.   
3. Les resolucions que es dicten es notificaran a les persones interessades en els termes previstos en la legislació vigent en matèria de procediment administratiu comú.  
4. Les resolucions se sotmetran al règim de publicitat previst en la normativa pròpia de la Comunitat Valenciana en aquesta matèria de transparència.  
 5. La resolució de concessió d'ajudes contindrà, com a mínim, les dades següents:  
 a) Identificació de l'entitat beneficiària de la subvenció.  
 b) Àmbit territorial.   
 c) Nombre de persones participants.   
 d) L'import concedit i l'activitat subvencionada.  
 e) Si la resolució és de concessió, s'identificarà el finançament pel marc del MRR de la UE.   
 g) Qualssevol altres especificacions que s'estimen oportunes.  
5. La resolució de concessió es remetrà a la Base de Dades Nacional de Subvencions per a la seua publicació en aquest portal, de conformitat amb el que es disposa en l'article 30 del Reglament de subvencions, aprovat pel Reial decret 887/2006, de 21 de juliol, 20 de la Llei 38/2003, de 17 de novembre, general de subvencions, i el Reial decret 130/2019, de 8 de març, pel qual es regula la Base de Dades Nacional de Subvencions i la publicitat de les subvencions i altres ajudes públiques.  
  
6. En cas de renúncia d'alguna de les entitats beneficiàries, el crèdit pressupostari no aplicat podrà concedir-se sense necessitat de nova convocatòria.  
7. En els expedients de despeses vinculades a la convocatòria s'inclourà l'emplenament pel personal que intervé en el procediment de concessió de la Declaració d'Absència de Conflicte d'Interessos (DACI), conforme al model annex IV A, de l'Ordre HFP/1030/2021, en línia amb la prevenció del frau.  
8. LABORA Servei Valencià d'Ocupació i Formació, com a entitat executora per ser perceptora de fons del Pla de recuperació transformació i resiliència (PRTR), ha elaborat un Pla de mesures antifrau de 21 de desembre de 2021 en compliment de l'article 6 de l'ordre ministerial ZAM 0159/2021, de 29 de setembre, per la qual es configura el sistema de gestió del Pla de recuperació, transformació i resiliència, amb la finalitat de reforçar els mecanismes de prevenció, detecció, correcció i persecució del frau, la corrupció i els conflictes d'interessos.  
  
9. Les resolucions recollides en aquest punt resolutiu esgoten la via administrativa i contra aquestes podrà interposar-se recurs potestatiu de reposició davant aquest mateix òrgan en el termini d'un mes a partir de l'endemà de la notificació de la resolució, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu davant el jutjat contenciós administratiu, de conformitat amb el que s'estableix en l'article 8 apartat 3, així com en l'article 46 apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime pertinent.  
  
Base quinzena. Modificació de la resolució de concessió  
1. Una vegada notificada la resolució de concessió, l'entitat beneficiària podrà sol·licitar la modificació d'aquesta. Aquesta modificació haurà de fonamentar-se en circumstàncies sobrevingudes durant el termini d'execució de l'activitat subvencionada i formalitzar-se amb caràcter immediat al seu esdeveniment i, en tot cas, abans de la finalització del termini d'execució.   
2. Les sol·licituds de modificació se sotmetran a l'òrgan instructor i seran resoltes per l'òrgan competent per a concedir la subvenció. En tot cas, la modificació només podrà autoritzar-se si no danya drets de tercers i sempre que no supose alteració del resultat de la relació d'entitats beneficiàries de la concessió.  
 3. L'òrgan competent per a concedir la subvenció haurà de dictar resolució acceptant o denegant la modificació proposada en el termini d'un mes des de la data en què la sol·licitud haja tingut entrada en el registre de l'òrgan competent per a la seua tramitació. Una vegada transcorregut aquest termini sense haver-se notificat resolució expressa, la sol·licitud podrà entendre's desestimada. Les resolucions podran retrotraure els seus efectes, com a màxim, al moment de la presentació de la sol·licitud de modificació.  
 4. En cap cas la modificació podrà afectar les obligacions imposades per la normativa comunitària o nacional aplicable, especialment, quan supose incompliment de fites, objectius o el seu termini d'execució.  
  
Base setzena. Finançament i quantia de l'ajuda a concedir  
1. Els mòduls de formació contindran un mínim de 30 hores i un màxim de 60 hores de formació, d'acord amb les característiques que es determinen en la base reguladora segona. No obstant això, en el cas que la duració de l'acció formativa siga superior a 60 hores, atenent els continguts, el mòdul econòmic a percebre serà el corresponent a les accions de 60 hores.  
2. Cada mòdul de formació tindrà una subvenció fixa d'un mínim de 245 € per persona formada, per a la formació de 30 hores, i un màxim de 549 € per persona formada per als mòduls formatius que assolisquen les 60 hores de formació. Per a accions formatives de duració intermèdia, es calcularà el mòdul de manera proporcional, i resulten els mòduls que figuren en la taula següent:  
  
Duració mòdul/hores Import per persona formada  
30 245,00 €  
31 255,13 €  
32 265,27 €  
33 275,40 €  
34 285,53 €  
35 295,67 €  
36 305,80 €  
37 315,93 €  
38 326,07 €  
39 336,20 €  
40 346,33 €  
41 356,47 €  
42 366,60 €  
43 376,73 €  
44 386,87 €  
45 397,00 €  
46 407,13 €  
47 417,27 €  
48 427,40 €  
49 437,53 €  
50 447,67 €   
51 457.80 €  
52 467,93 €  
53 478,07 €  
54 488,20 €  
55 498,33 €  
56 508,47 €  
57 518,60 €  
58 528,73 €  
59 538,87 €  
60 549,00 €  
   
  
3. L'import màxim que podran sol·licitar les entitats beneficiàries serà de 300.000 €.  
4. En qualsevol cas, l'import del finançament no podrà superar el cost de l'actuació, resultant de multiplicar els mòduls aplicables pel nombre de persones formades i/o acreditades, en els termes previstos en la base reguladora segona.   
  
Base dissetena. Sol·licitud de bestretes i règim de garanties  
Es podrà sol·licitar per part de l'entitat beneficiària una única bestreta de fins al 80% de l'import concedit una vegada acreditat l'inici de l'activitat formativa.   
Llevat que l'entitat beneficiària estiga exempta d'aquesta obligació, d'acord amb la normativa vigent, s'haurà de presentar aval bancari per un import igual a la quantitat a anticipar. L'entitat beneficiària haurà de depositar la garantia en la corresponent direcció territorial de la conselleria competent en matèria d'hisenda. Una vegada obtinguda la carta de pagament acreditativa del depòsit, haurà de ser presentada per l'entitat beneficiària en la corresponent direcció territorial competent en matèria de formació professional per a l'ocupació com a requisit previ i indispensable per al pagament anticipat.  
Les garanties es cancel·laran per acord de l'òrgan concedent en els casos següents:  
1. Una vegada comprovada de conformitat l'adequada justificació de la bestreta.  
2. Quan s'hagueren reintegrat les quantitats anticipades.  
D'acord amb el que es preveu en l'article 19.5 de la Llei general de subvencions, els rendiments financers que es generen pels fons lliurats a les entitats beneficiàries no incrementaran l'import de la subvenció concedida, per raó de l'escassa quantia d'aquests i la dificultat de la seua aplicació a les activitats subvencionades i del seu seguiment i control.  
  
Amb caràcter previ al cobrament l'entitat beneficiària haurà d'acreditar, mitjançant declaració responsable, que es troba al corrent en les seues obligacions per reintegrament de subvencions, en virtut del que es preveu en l'article 34.5 de la Llei 38/2003, de 17 de novembre, general de subvencions.  
Dins del termini de justificació previst en la present convocatòria, l'entitat haurà de procedir a l'ingrés dels romanents no aplicats en el compte número ES39-6014-3675-36-4451410072, del Banc Santander a favor de LABORA - Servei Valencià d'Ocupació i Formació, i acreditar-ho davant el mateix òrgan identificant el número d'expedient.  
  
Les bestretes i/o pagaments restants que haja de realitzar l'Administració es faran efectius en el termini màxim de tres mesos, a comptar des de la presentació per l'entitat beneficiària de la documentació requerida per a sol·licitar aquesta bestreta, o de sis mesos des de la presentació de la justificació.  
  
Base dihuitena. Despeses subvencionables  
1. Les despeses subvencionables es regiran pel que es disposa en l'article 31 de la Llei 38/2003, de 17 de novembre. Es considerarà despesa realitzada la que haja sigut efectivament pagada amb anterioritat a la finalització del període de justificació.  
Es consideraran despeses subvencionables aquelles que de manera indubtable estiguen relacionades amb l'activitat objecte de la subvenció, resulten estrictament necessàries per a la seua execució i hagen sigut contretes durant el període d'execució establit per a la realització de l'activitat objecte de l'ajuda. Només es consideraran despeses subvencionables les contretes a partir de la concessió de la subvenció.  
2. Seran susceptibles de formar part del mòdul de despesa per persona formada, les següents:  
a) Despeses dirigides a la formació de treballadors a través de mòduls de formació referenciats en el Catàleg Nacional de Qualificacions Professionals, incloent-hi tots els costos indubtablement vinculats a la formació, com ara despeses organitzatives, despeses directes i indirectes que pogueren generar-se a conseqüència de la programació, difusió, implementació, seguiment, avaluació i certificació de les activitats formatives, despeses de personal formador, despeses per al lloguer d'infraestructures físiques o telemàtiques, i altres despeses associades.  
  
b) Despeses associades a l'acompanyament per a l'avaluació i acreditació de les competències professionals adquirides per l'experiència laboral, i vies no formals de formació dels treballadors.  
 - L'acompanyament que, si és el cas, s'organitze per als procediments d'acreditació de les competències professionals adquirides per l'experiència laboral haurà de circumscriure's al col·lectiu de persones objecte de formació i es realitzarà respectant les prescripcions organitzatives i de qualsevol altra mena de les administracions competents.  
  
- Les despeses en què pogueren incórrer les entitats beneficiàries en l'acompanyament per a l'acreditació de les competències professionals s'entenen incloses en el mòdul econòmic i no generen dret a finançament complementari.  
3. Només s'entendrà que és objecte de subvenció la despesa ocasionada pel treballador o persona en cerca d'ocupació que finalitza la totalitat de l'acció formativa entenent-se com a tal, aquella a què haja assistit almenys a un 80% de la formació. Per a aquelles persones inscrites en l'acció formativa, que no la finalitzen, però realitzen almenys el 25% de l'acció formativa, es considerarà com a despesa subvencionable el 15% del mòdul aplicable.  
4. No seran subvencionables aquells projectes que no respecten plenament les normes i prioritats de la Unió Europea en matèria climàtica i mediambiental i el principi de «no causar un perjudici significatiu» en el sentit de l'article 17 del Reglament (UE) 2020/852, del Parlament Europeu i del Consell de 18 de juny de 2020, relatiu a l'establiment d'un marc per a facilitar les inversions sostenibles i pel qual es modifica el Reglament (UE) 2019/2088. Així mateix, no seran subvencionables els projectes contraris als interessos financers de la Unió Europea.  
5. D'acord amb el que s'estableix en l'article 7 de la Llei 22/2021, de 28 de desembre, de pressupostos generals de l'estat per a l'any 2022, i en l'article 37 del Reial decret llei 36/2020, de 30 de desembre, el finançament corresponent a aquestes ajudes està legalment afectat a finançar els projectes o línies d'acció que s'integren dins del Pla de recuperació  
  
Base dinovena. Criteris generals aplicables a la justificació i pagament de la subvenció.   
1. La justificació i el pagament de la subvenció es faran efectius en finalitzar l'acció subvencionada. Les subvencions concedides a l'empara de la present Resolució es justificaran i liquidaran mitjançant un sistema de mòduls econòmics d'acord amb el que es preveu en els articles 76 a 79 del Reglament de la Llei general de subvencions, aprovat pel Reial decret 887/2006, de 21 de juliol.  
Per a implementar aquest règim de mòduls, s'ha fixat un mòdul de formació que tindrà una subvenció fixa d'un mínim de 245 € per persona formada, per a la formació de 30 hores, i un màxim de 549 € per persona formada, per als mòduls formatius que assolisquen les 60 hores de formació. Aquest mòdul s'ha establit a través de l'estudi o informe tècnic elaborat pel Ministeri d'Educació, i Formació Professional, validat per la Intervenció General de l'Estat.  
  
2. En virtut del que s'estableix en l'article 22.2.e) del Reglament (UE) 2021/241, de 12 de febrer de 2021, i l'article 129 del Reglament financer (Reglament (UE, Euratom) 2018/1046, del Parlament Europeu i del Consell, de 18 de juliol de 2018) la percepció de fons del Pla de recuperació i resiliència estarà condicionada al fet que es presente un compromís per escrit per a concedir els drets i els accessos necessaris per a garantir que la Comissió, la OLAF, el Tribunal de Comptes Europeu, la Fiscalia Europea i les autoritats nacionals competents exercisquen les seues competències de control.  
3. La justificació s'ajustarà també a les exigències de la normativa de la Unió Europea i nacional relativa al Mecanisme de recuperació i resiliència.  
4. L'entitat beneficiària haurà de presentar la justificació de la subvenció en el termini màxim d'un mes des de la data de finalització de l'acció formativa subvencionada.   
5. Una vegada presentada la documentació justificativa, del servei territorial de formació professional realitzarà la corresponent comprovació tecnicoeconòmica per a l'ocupació, en els termes descrits en el punt resolutiu següent. Si la documentació presentada fora insuficient per a considerar correctament justificada la subvenció concedida, el citat òrgan posarà en coneixement dels beneficiaris les insuficiències observades perquè en el termini de 10 dies siguen esmenades.  
  
Si com a resultat d'aquesta comprovació es deduïra que s'han incomplit, totalment o parcialment, requisits establits en la normativa aplicable per a la justificació de la subvenció o els fins per als quals va ser concedida aquesta, es comunicarà tal circumstància a l'interessat juntament amb els resultats de la comprovació tecnicoeconòmica i s'iniciarà el procediment per a declarar la pèrdua del dret al cobrament de la subvenció i/o, si escau, el procediment de reintegrament total o parcial de la subvenció.  
Transcorregut el termini establit per a la justificació de la subvenció sense que s'haguera presentat la documentació corresponent, la direcció territorial de Formació Professional per a l'Ocupació competent requerirà l'entitat beneficiària perquè en el termini improrrogable de 15 dies aporte aquesta. La falta de presentació de la justificació, transcorregut aquest nou termini, portarà aparellada la pèrdua del dret al cobrament de la subvenció o l'inici del procediment de reintegrament.  
  
6. Amb caràcter previ a la liquidació de la subvenció, s'haurà d'haver presentat l'acreditació d'haver ingressat l'import corresponent a la diferència entre la quantitat justificada i la rebuda en concepte de bestreta, si és el cas, que tindrà la consideració de devolució voluntària conforme el que s'estableix en l'article 90 del Reglament de la Llei general de subvencions i d'acord amb el que es preveu en la base reguladora vint-i-dosena.  
7. El pagament de la subvenció estarà condicionat al resultat de les actuacions de comprovació formal/administrativa de la subvenció, d'acord amb el que s'estableix en la base reguladora vint-i-unena.  
  
Base vintena. Justificació de la subvenció  
1. La presentació de la documentació a l'efecte de la justificació es realitzarà a través de l'aplicació informàtica que es disposarà a aquest efecte i als models normalitzats incorporats a aquesta.  
2. La documentació que s'ha de presentar és la següent:  
a) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i resultats obtinguts, en el format normalitzat   
  
b) Una memòria econòmica justificativa que contindrà, com a mínim, els documents següents:  
- Certificat de l'entitat beneficiària que continga la relació de persones participants en l'acció formativa, indicant de cadascuna d'elles, el nombre de participants, les faltes d'assistència justificades i no justificades, en concordança amb el control d'assistència de persones participants.  
Quantia de la subvenció, calculada sobre la base de les persones participants certificades, i els mòduls específics establits en les presents bases reguladores.  
- Carta de pagament justificant de la devolució de la quantia de la subvenció rebuda no utilitzada i, si escau, dels rendiments financers no aplicats.  
- Compte justificatiu de la despesa acompanyada dels corresponents llistats de justificants.  
- La «DECLARACIÓ SOBRE EL FINANÇAMENT DE L'ACTIVITAT».  
- La «DECLARACIÓ RESPONSABLE DELS SUBCOMPTES D'INGRESSOS I DESPESES»   
- La «DECLARACIÓ ARTICLE 34 LLEI 38/2003, GENERAL DE SUBVENCIONS»   
- El «CERTIFICAT DE DECLARACIÓ DE L'IMPOST SOBRE EL VALOR AFEGIT», si escau.  
c) En cas de subcontractació, documentació acreditativa d'haver complit les disposicions relatives a l'adjudicació dels contractes públics de conformitat amb la Llei 9/2017, de 8 de novembre (incloent-hi els plecs i publicacions en butlletins corresponents, documents comptables en relació amb la despesa i informes de meses de contractació en relació amb l'adjudicació, adjudicacions definitives. En el cas que, per qualsevol circumstància ajustada a dret, no siga obligatòria la realització del corresponent procediment d'adjudicació, caldrà aportar documentació justificativa que acredite tal circumstància i informe tècnic responsable en el qual es justifique l'oferta seleccionada i pressupost d'almenys tres ofertes d'empreses capaces de complir aquestes.  
  
d) Qualsevol altra documentació justificativa o informes que, d'acord amb la normativa nacional o europea, resulten exigibles en el marc del Pla de recuperació.  
  
Base vint-i-unena. Comprovació formal/administrativa de les subvencions  
1. La direcció territorial podrà requerir el beneficiari perquè aporte tota la documentació que estime necessària per a procedir a la seua comprovació amb la finalitat d'obtindre una evidència raonable sobre l'adequada aplicació de la subvenció.  
2. Amb la finalitat de desenvolupar aquestes activitats de comprovació, les entitats, a requeriment de la direcció territorial, hauran de presentar la documentació següent:  
1r Les factures, nòmines, contractes, documents TC1 i TC2 i en el seu cas els documents 111 i 115 trimestral i 180 i 190 anual etc., o documents de valor probatori equivalent en el tràfic mercantil o amb eficàcia administrativa incorporats en la relació a què es fa referència en el paràgraf anterior i la documentació acreditativa del pagament.  
2n Els tres pressupostos que, en aplicació de l'article 31.3 de la LGS, haja d'haver sol·licitat el beneficiari.  
3r Identificació del subcompte d'ingressos on es comptabilitza la subvenció concedida. Relació de subcomptes de despeses utilitzades per a la gestió de la subvenció. En el cas d'entitats subjectes a comptabilitat pública, s'aportarà la identificació en el sistema comptable dels projectes d'ingressos i despeses pels quals s'efectua la comptabilització de la subvenció.  
4t Els criteris de repartiment dels costos imputats conforme al model normalitzat FOR0030E, que haurà de contindre suficient nivell de detall sobre els criteris que justifiquen els percentatges d'imputació perquè els corresponents justificants puguen ser considerats com a vàlids.  
  
5é El control d'assistència del personal de suport, segons el model normalitzat FOR0253E, contenint les dates i horari dedicat pel personal no docent pel qual s'hagen imputat despeses.  
6é El document de tutories en el qual s'indique les persones participants tutoritzades, duració, horari, mòdul formatiu reforçat i la signatura de l'alumna i el tutor segons model normalitzat FOR0302E.  
3. L'elaboració de la documentació prevista en l'apartat anterior, a l'efecte del control de les subvencions, seguirà les regles següents:  
  
a) En el cas de retribucions al personal docent es detallaran les dades personals, titulació, mòduls impartits, nombre d'hores i la quantitat abonada en concepte de salari en relació amb les hores d'impartició de les accions formatives, avaluacions periòdiques de les persones participants, preparació de classes i tutoria.  
b) S'admetran despeses de persones o entitats vinculades a l'entitat beneficiària. A aquests efectes es considerarà que existeix vinculació quan concórrega alguna de les circumstàncies recollides en l'article 18.2 de la Llei 27/2014, de 27 de novembre, de l'Impost de Societats. En tot cas s'aportarà una declaració responsable manifestant la concurrència o no de les referides circumstàncies i en cas afirmatiu s'acompanyarà un informe justificatiu del mètode utilitzat per a la determinació del valor normal de mercat d'acord amb el que es preveu en el número 4 del mateix article.  
c) A l'efecte del que es preveu en l'article 73 del RLGS, haurà de constar en els justificants originals, independentment de l'obligatorietat de la seua aportació a l'Administració en primera instància d'acord amb el sistema de justificació aplicable, el número d'expedient i la quantia imputada. Aquesta dada s'incorporarà per l'entitat beneficiària mitjançant estampillat sobre l'original del document. Una vegada estampillat, en el cas que hagen d'aportar-se, seran vàlides les còpies compulsades d'aquests.  
d) La subvenció màxima a percebre per l'entitat no podrà superar, en cap cas, la quantitat que resulte després de l'aplicació de les minoracions corresponents.  
e) No s'acceptaran factures corresponents a exercicis diferents a l'any o anys en què es desenvolupe l'acció formativa.  
f) Les despeses hauran de respondre a la naturalesa de l'activitat subvencionada, i hauran d'haver sigut efectivament pagades amb anterioritat a la finalització del període de justificació.  
g) Els pagaments es justificaran, en tot cas, mitjançant el pertinent comprovant de transferència, assentament bancari o càrrec en compte.  
4. El termini de presentació de la documentació descrita en l'apartat anterior és de 10 dies hàbils des de la data de comunicació de les accions de comprovació. Si la documentació presentada fora insuficient per a considerar correctament justificada la subvenció concedida, el servei territorial de Formació posarà en coneixement dels beneficiaris les insuficiències observades perquè en el termini de 10 dies siguen esmenades.  
  
5. Una vegada concloses les comprovacions, el servei territorial de Formació emetrà informe de conformitat al qual s'adjuntarà una memòria d'actuacions i resultats obtinguts conforme a un model normalitzat. Si el resultat de les comprovacions és favorable, es donaran per concloses les activitats de comprovació. En el cas de resultar desfavorables, es liquidarà conforme al resultat de la comprovació.  
  
Base vint-i-dosena. Liquidació de la subvenció   
1. El pagament de la subvenció es farà efectiu en finalitzar l'acció subvencionada, amb la comprovació prèvia de la justificació i posterior proposta de pagament de la direcció territorial competent en matèria de formació per a l'ocupació.  
Amb caràcter previ al cobrament, l'entitat beneficiària haurà d'acreditar que es troba al corrent en el compliment de les seues obligacions tributàries i amb la Seguretat Social. També haurà d'acreditar mitjançant declaració responsable, que es troba al corrent en les seues obligacions per reintegrament de subvencions, en virtut del que es preveu en l'article 34.5 de la Llei 38/2003, de 17 de novembre, general de subvencions.  
2. El càlcul de la quantia de la subvenció, es determinarà en funció dels resultats obtinguts per l'acció formativa i s'obté de la multiplicació dels mòduls econòmics específics establits en les presents bases, pel nombre de persones participants que hagen finalitzat l'acció formativa, amb el límit del nombre d'alumnat per acció formativa previst en la base segona.  
En la determinació de les persones participants que han finalitzat, s'atendran les regles següents:  
- Es considerarà que les persones participants han finalitzat l'acció formativa quan hagen assistit almenys al 80% de la seua duració.  
  
A l'efecte de la justificació posterior per part de l'entitat beneficiària, també es considerarà que han finalitzat l'acció formativa, en el supòsit de persones participants aturades, aquelles que hagueren d'abandonar-la per haver trobat ocupació, així com aquelles persones participants que hagen causat baixa en el curs per malaltia o accident acreditat, sempre que en tots dos casos hagueren realitzat, almenys, el 25% de l'activitat formativa.  
- Una vegada iniciada l'acció formativa, i abans d'aconseguir el 25% de la seua duració, l'entitat podrà incorporar noves persones participants fins a completar el nombre que fixe la resolució de concessió, i substituir les baixes amb noves altes.  
En cap cas la liquidació podrà superar la quantia de la subvenció inicialment concedida.  
D'aquest resultat es deduiran les minoracions previstes en la base vint-i-quatrena.  
3. En cas que la quantia de la subvenció així calculada resulte inferior a les quanties transferides en concepte de bestreta, s'haurà de realitzar el reintegrament de l'excés, en el compte número ES48-2566-6424-00-5177669475, del BSCH (Banc Santander Central Hispano) a favor de LABORA Servei Valencià d'Ocupació i Formació.  
  
Base vint-i-tresena. Control de l'ajuda.   
Tant en la fase de concessió de les ajudes com en la de pagament d'aquestes o amb posterioritat a aquest, l'òrgan concedent, així com els òrgans de control competents, inclosos els recollits en l'article 22.2.e) del Reglament (UE) 2021/241, de 12 de febrer de 2021, i l'article 129 del Reglament financer (Reglament (UE, Euratom) 2018/1046, de 18 de juliol de 2018, podran realitzar tots aquells controls i inspeccions que consideren convenients, a fi d'assegurar la bona fi de l'ajuda concedida i estaran els sol·licitants obligats a prestar col·laboració i a proporcionar qualsevol altra documentació i informació que s'estime necessària per a la verificació del compliment de les condicions establides en la present Resolució. Així mateix, les entitats beneficiàries es comprometen a facilitar les inspeccions i comprovacions que, si és el cas, l'Administració concedent efectue. L'oposició a la realització d'aquestes comprovacions i inspeccions podrà constituir causa de reintegrament de l'ajuda, sense perjudici de la tramitació del corresponent procediment sancionador.  
  
2. L'òrgan concedent de la subvenció aplicarà mesures dirigides a previndre, detectar, comunicar i corregir el frau i la corrupció, previndre el conflicte d'interessos i el doble finançament.  
3. L'Administració i qualsevol altre òrgan d'entre els inclosos en l'article 22 del Reglament (UE) 2021/241, de 12 de febrer de 2021, podran accedir a la informació continguda en el Registre de Titularitats Reals, així com a qualsevol altra base de dades de l'Administració a l'efecte de subministrar aquestes dades sobre els titulars reals.  
  
4. A l'efecte d'informació i control d'aquestes ajudes, se cedirà la informació entre els sistemes establits per a la gestió i control d'aquestes subvencions amb els sistemes dels Fons Europeus.  
  
Base vint-i-quatrena. Minoració i reintegraments  
1. L'incompliment dels requisits establits en la present Resolució i altres normes aplicables donarà lloc a la pèrdua total o parcial del dret al cobrament de la subvenció o, amb l'oportú procediment previ de reintegrament, a l'obligació de retornar totalment o parcialment la subvenció percebuda i els interessos de demora que puguen correspondre.  
Sense perjudici del que es preveu en la LGS en matèria d'infraccions i sancions administratives, seran causes específiques per a declarar la pèrdua del dret al cobrament de la subvenció concedida i, si és el cas, de reintegrament d'aquesta:  
a) La falta de comunicació de l'inici de les accions formatives en el termini i forma previstos.  
b) Percebre per qualsevol concepte alguna quantia o remuneració de les persones participants en l'acció subvencionada.  
c) La falsedat de les dades contingudes en la documentació que s'ha de presentar en la justificació.  
d) Qualsevol altre motiu que perjudique la finalitat última per la qual la subvenció haja sigut concedida.   
e) Suposarà la pèrdua del dret al cobrament de la subvenció i de reintegrament d'aquesta, que la subvenció siga destinada a la realització d'una activitat, o al compliment d'una finalitat, que manifestament suposen un greuge o menyspreu cap als senyals d'identitat del poble valencià.  
2. En concret, els incompliments parcials que no afecten les característiques essencials del projecte determinaran la minoració proporcional i, si escau, el reintegrament de la subvenció.   
3. Donarà lloc, així mateix, a l'obligació de reintegrar els fons percebuts conforme al que es preveu en l'article 7, regla setena, de la Llei 22/2021, de 28 de desembre, de pressupostos generals de l'estat per a l'any 2022 i en l'article 37.4 del Reial decret llei 36/2020, de 30 de desembre, l'incompliment dels principis i obligacions, fites, objectius, calendari o qualsevol altre aspecte relacionat amb la normativa del Pla de recuperació, transformació i resiliència i amb el que s'estableix en el Reglament (UE) 2021/241 del Parlament Europeu i del Consell, de 12 de febrer de 2021, així com en la resta de normativa de la Unió Europea que siga aplicable, en particular l'incompliment del principi de «no causar perjudici significatiu» (principi «do no significant harm'DNSH»).  
  
  
Base vint-i-cinquena. Compatibilitat de les ajudes  
1. La percepció de les subvencions previstes en aquesta Ordre serà compatible amb la de qualssevol altres que, per a la mateixa finalitat i objecte, pogueren establir altres administracions públiques o altres ens públics o privats, nacionals, autonòmics o locals, sempre que la suma de totes les ajudes no supere el cost total de l'activitat subvencionada.  
  
D'altra banda, les ajudes previstes en aquesta ordre seran compatibles amb altres ajudes procedents de fons de la Unió Europea, d'acord amb l'indicat en l'article 9 del Reglament (UE) núm. 2021/241, del Parlament Europeu i del Consell, de 12 de febrer de 2021.  
2. D'acord amb el que es preveu en l'article 7 de la ja citada Ordre HFP/1030/2021, de 29 de setembre, les ajudes previstes en aquesta Ordre respecten el principi d'addicionalitat i la necessitat d'establir mecanismes que eviten el doble finançament i, per tant, només s'admetrà la compatibilitat sempre que quede garantit que aquesta ajuda no cobrisca el mateix cost, d'acord amb el que es disposa en el Reglament (UE, Euratom) 2018/1046, del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió (Reglament financer).  
3. Les entitats beneficiàries hauran de declarar les ajudes que hagen sol·licitat o percebut per part d'altres administracions o entitats per a la mateixa finalitat i objecte, tant en el moment de la presentació de la sol·licitud com durant la tramitació del procediment.  
4. Les ajudes a la formació regulades en aquesta Resolució són compatibles amb el mercat comú, a tenor de l'article 107, apartat 1 del Tractat de Funcionament de la Unió Europea i queden dispensades de l'obligació de notificació establida en l'article 108, apartat 3, del Tractat i de comunicar, d'acord amb el que es preveu en l'article 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, ja que no reuneixen tots els requisits del citat article 107.1, perquè no suposen avantatge econòmic per a una empresa ni falsegen la competència i no afecten els intercanvis comercials entre els estats membres atés que aquestes mesures que ens ocupen es realitzen en l'àmbit de l'educació pública, per la qual cosa es consideren activitat no econòmica, àmbit exempt de les ajudes d'estat.  
  
  
  
 Base vint-i-sisena. Normativa aplicable  
Les subvencions previstes en aquesta ordre es regiran, a més del que es preveu en aquesta, pel que es disposa en:  
- Llei 38/2003, de 17 de novembre, general de subvencions (BOE núm. 276, de 18 de novembre de 2003), així com el seu desplegament reglamentari contingut en el Reial decret 887/2006, de 21 de juliol (BOE núm. 176, de 25 de juliol de 2006).  
- Llei 39/2015, d'1 d'octubre, del procediment administratiu comú de les administracions públiques  
- Llei 1/2015, de 6 de febrer, d'hisenda pública, del sector públic instrumental i de subvencions de la Comunitat Valenciana.  
3. Atés que l'ajuda a atorgar és finançada amb càrrec a fons de la Unió Europea, a través del Mecanisme de recuperació i resiliència, els serà aplicable:  
- Reial decret llei 36/2020, de 30 de desembre, pel qual s'aproven mesures urgents per a la modernització de l'Administració Pública i per a l'execució del Pla de recuperació, transformació i resiliència.  
  
- Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19.  
- Reglament (UE) 2021/241 del Parlament Europeu i del Consell de 12 de febrer de 2021, pel qual s'estableix el Mecanisme de recuperació i resiliència.  
- Reglament (UE, Euratom) 2018/1046 del Parlament Europeu i del Consell de 18 de juliol de 2018 («Reglament Financer»).  
- Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
  
- Ordre HFP/1031/2021, de 29 de setembre, per la qual s'estableix el procediment i format de la informació a proporcionar per les entitats del sector públic estatal, autonòmic i local per al seguiment del compliment de fites i objectius i d'execució pressupostària i comptable de les mesures dels components del Pla de recuperació, transformació i resiliència.  
  
  
  
ANNEX II  
Convocatòria de subvencions destinades al desenvolupament d'accions de reskilling i upskilling de la població activa, en el marc del Pla de recuperació, transformació i resiliència  
  
Primera. Objecte i àmbit aplicació.  
1. Es convoquen subvencions corresponents a l'exercici econòmic de l'any 2022, destinades al desenvolupament d'accions per a la formació de qualificació i requalificació de la població activa, vinculada a qualificacions professionals en sectors estratègics, en el marc del Component 20 «Pla Estratègic d'Impuls de la Formació Professional», Inversió 1, del Mecanisme de recuperació i resiliència (MRR), i que contribuiran al compliment dels objectius associats a aquesta, d'acord amb la normativa reguladora del mecanisme de recuperació i resiliència i del Pla de recuperació a nivell europeu i nacional.  
  
2. La finalitat és concedir subvencions a les entitats beneficiàries segons el que s'estableix en la base reguladora tercera per al desenvolupament de projectes que contribuïsquen als objectius descrits en l'apartat anterior.  
3. La concessió de les ajudes queda condicionada a l'existència de crèdit adequat i suficient en el moment de l'ordre de concessió.  
  
Segona. Finançament i import de la convocatòria.  
1. El pressupost assignat a la present convocatòria ascendeix a 8.042.431,73 euros, amb càrrec al crèdit consignat en el pressupost de despesa del LABORA Servei Valencià d'Ocupació i Formació amb càrrec a la corresponent línia de subvenció del capítol IV del subprograma 322.91» MRR. Pla de recuperació, transformació i resiliència».  
  
La dotació d'aquesta convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana. Aquesta publicitat no implicarà l'obertura de termini per a presentar noves sol·licituds ni l'inici de nou còmput de termini per a resoldre.  
2. Aquesta convocatòria és finançada pel Mecanisme de recuperació i resiliència de la Unió Europea, establit pel Reglament (UE) 2020/2094 del Consell, de 14 de desembre de 2020, pel qual s'estableix un Instrument de Recuperació de la Unió Europea per a donar suport a la recuperació després de la crisi de la COVID-19, i regulat segons Reglament (UE) 2021/241, del Parlament Europeu i del Consell, de 12 de febrer de 2021.  
  
Tercera. Procediment de concessió de les ajudes.  
El procediment de concessió de les ajudes serà el de concurrència no competitiva, entre les sol·licituds presentades per les potencials entitats beneficiàries establits en base reguladora tercera, conforme als principis de publicitat, transparència, igualtat i no discriminació.  
  
Quarta. Obligacions de les entitats beneficiàries.  
1. Les entitats beneficiàries hauran de complir les obligacions a què es refereix la base reguladora cinquena d'aquesta Resolució.  
2. Les entitats beneficiàries hauran de complir, a més, les obligacions europees i nacionals, relatives al finançament del Mecanisme de recuperació i resiliència de la Unió Europea. A aquest efecte, hauran d'atindre's al següent:  
a) Se sotmetran a les actuacions de control de les institucions de la Unió, en virtut de l'article 22.2.e) del Reglament (UE) 2021/241, del Parlament Europeu i del Consell, de 12 de febrer.  
b) Recaptaran, a l'efecte d'auditoria i control de l'ús de fons i en format electrònic, les categories harmonitzades de dades previstes en l'article 22.2.d) del Reglament (UE) 2021/241, del Parlament Europeu i del Consell, de 12 de febrer. Aquestes dades seran incorporades en una base de dades única.  
c) Seran responsables de la fiabilitat i el seguiment de l'execució de les actuacions subvencionades, de manera que puga conéixer-se en tot moment el nivell de consecució de cada actuació.  
d) Hauran d'establir mecanismes que asseguren que les actuacions a desenvolupar per tercers contribueixen a l'assoliment de les actuacions previstes i que aquests tercers aporten la informació que, si escau, fora necessària per a determinar el valor dels indicadors, fites i objectius pertinents del Pla de recuperació.  
e) Assumeixen el manteniment d'una adequada pista d'auditoria de les actuacions realitzades en el marc d'aquesta subvenció i l'obligació de manteniment de la documentació de suport.  
El subministrament de la informació es realitzarà en els termes que establisca el Ministeri d'Hisenda i Funció Pública de conformitat amb la normativa nacional i de la Unió Europea.  
En aquest sentit, els perceptors de l'ajuda hauran de conservar els documents justificatius i altra documentació concernent al finançament, en format electrònic, durant un període de cinc anys a partir de l'operació. Aquest període serà de tres anys si el finançament no supera els 60.000 euros.  
f) Tenen l'obligació d'assegurar la regularitat de la despesa subjacent i l'adopció de mesures dirigides a previndre, detectar, comunicar i corregir el frau i la corrupció, previndre el conflicte d'interés i el doble finançament.  
g) En l'execució de les actuacions subvencionades, no perjudicaran significativament el medi ambient, d'acord amb l'article 17 del Reglament (UE) 2020/852 del Parlament Europeu i del Consell de 18 de juny de 2020 relatiu a l'establiment d'un marc per a facilitar les inversions sostenibles i pel qual es modifica el Reglament (UE) 2019/2088.  
  
3. Així mateix, han de complir les obligacions d'informació i publicitat indicades en la bases setena i huitena.  
  
Sisena. Instrucció del procediment.  
El procediment de concessió s'ajustarà al que s'estableix en la base reguladora tretzena d'aquestes subvencions i a la resta de la normativa de general i preceptiva aplicació.  
Setena. Termini de presentació de sol·licituds.  
Les sol·licituds es podran presentar a partir de l'endemà de la publicació de la convocatòria en el Diari Oficial de la Generalitat Valenciana, i fins al 15 de setembre de 2022, inclusivament.  
  
Huitena. Documents que han d'acompanyar-se a la sol·licitud.  
Els documents i informacions que han d'acompanyar-se a la sol·licitud seran els establits en la base reguladora dotzena de la present Resolució.  
  
Novena. Resolució de concessió.  
El procediment de resolució de concessió s'ajustarà al que es preveu en la base reguladora catorzena d'aquestes subvencions.  
  
Desena. Pagament de la subvenció.  
El procediment per al pagament de la subvenció s'ajustarà al que es preveu en la base reguladora vint-i-dosena d'aquestes subvencions.  
  
Onzena. Període de realització dels projectes.  
En tot cas, l'execució dels programes s'iniciarà durant l'exercici pressupostari corresponent a la present convocatòria i haurà de finalitzar el 30 de juny de 2023.   
  
Tretzena. Justificació de les subvencions.  
1. L'entitat beneficiària, en el termini d'un mes computats des de la finalització de l'activitat objecte de subvenció, presentarà la justificació del compliment de les actuacions subvencionades i de les despeses realitzades, mitjançant el règim de mòduls, d'acord amb el que es preveu en els articles 69 i 76 a 79 del Reglament de la Llei general de subvencions, aprovat pel Reial decret 887/2006, de 21 de juliol.  
  
Aquesta justificació, que haurà de presentar l'entitat beneficiària per a justificar els objectius i fites als quals es dona compliment segons l'ajuda concedida, inclourà la documentació a què fa referència la base reguladora vintena.  
  
  
  
ANNEX III  
Memòria descriptiva de la inversió  
  
1. Proposta de continguts formatius, hores presencials, hores no presencials i referència en el Catàleg Nacional de Qualificacions Professionals a les realitzacions professionals i capacitats de les unitats de competència i mòduls formatius a què respon. A aquest efecte, poden consultar-se les qualificacions professionals vigents per a cada família professional i sector en la pàgina WEB de l'Institut Nacional de les Qualificacions https://incual.educacion.gob.es/bdc.  
  
2. Pressupost desglossat per a la realització de les accions, d'acord amb els mòduls econòmics previstos en la base reguladora setzena.   
  
3. Nombre de persones treballadores beneficiàries tant aturades com ocupades previstes a les quals s'impartirà la formació en cadascun dels cursos o accions formatives.  
4. En cas de subcontractació d'un tercer per a l'organització de l'activitat, s'haurà de presentar, a més de l'anterior, un informe motivat sobre l'elecció d'aquest per a la seua organització.  
5. Temporalització: desenvolupament i cronologia del projecte.  
6. Objectius previstos.  
7. Impacte de l'actuació en el col·lectiu de persones beneficiades.  
  
8. Requisits de formació no presencial:   
El projecte formatiu especificarà el material virtual d'aprenentatge mitjançant el qual s'impartisca la formació, incloent:  
- El desenvolupament dels continguts en format multimèdia (utilitzant vídeo, gràfics o imatges, animacions, àudio, simulacions, biblioteca), de manera que es mantinga una estructura i funcionalitat homogènia.  
- Les activitats d'aprenentatge que ha de dur a terme l'alumnat a través de la plataforma de teleformació, indicant les eines que s'utilitzaran en la seua realització (fòrum, xat, biblioteca virtual, vídeos, correu electrònic).  
- Les activitats d'avaluació, integrades en el desenvolupament del contingut, que permeten a l'alumnat conéixer el seu propi progrés.  
- La prova d'avaluació final que ha de realitzar l'alumnat, acompanyada del seu corresponent sistema de correcció i puntuació.  
També indicarà la formació o experiència verificables en aquesta modalitat del personal tutor-formador que impartisquen formació.  
  
  
  
ANNEX IV  
Elements identificatius de l'origen de la subvenció